Blaze7451/Wiki-th-20250601 huggingface dataset:
ถนนหมายเลข 21 (ประเทศกัมพูชา)

ถนนหมายเลข 21 เป็นถนนแห่งชาติของกัมพูชา ระยะทาง abbr=off พื้นผิวยางมะตอยตลอดเส้นขนาด 2 ช่องทางจราจรสวนกัน เป็นเส้นทางที่ใกล้ที่สุดในการเดินทางจากพนมเปญไปยังชายแดนประเทศเวียดนาม 

**ประวัติ**
ถนนหมายเลข 21 เป็นเส้นทางที่ใกล้ที่สุดในการเดินทางจากพนมเปญไปยังชายแดนประเทศเวียดนาม ได้รับการปรับปรุงและเปิดใช้งานใหม่อีกครั้งในวันที่ 23 มีนาคม พ.ศ. 2565 โดยได้รับเงินงบประมาณสนับสนุนจากรัฐบาลเกาหลีใต้ประมาณ 61 ล้านดอลลาร์สหรัฐ เพื่ออำนวยความสะดวกในการขนส่งและเดินทางระหว่างกัมพูชากับเวียดนาม โดยเฉพาะด้านของสินค้าเกษตรและสินค้าเชิงพาณิชย์อื่น ๆ แบ่งเป็น 2 ระยะ ระยะแรก abbr=off จากวงเวียนตาเขมาไปจนถึงเทศบาลแปรกเทย อำเภอเกาะธม และระยะที่สอง abbr=off ตั้งแปรกทเมย ไปสิ้นสุดที่สะพานจะเรยธม–ลองบี่งที่จุดผ่านแดน

**รายละเอียดของเส้นทาง**
ถนนหมายเลข 21 เริ่มต้นที่ชานเมืองทางใต้ของเมืองหลวงที่ตาเขมา จังหวัดกันดาล แยกออกจากทางหลวงหมายเลข 2 ทอดยาวไปทางใต้เลียบฝั่งขวาของแม่น้ำบาสัก ผ่านเมืองซางและแปรกทเมย เส้นทางสิ้นสุดลงรวมระยะทาง 64 กิโลเมตร ที่หมู่บ้านเปรกครี ซึ่งเป็นจุดผ่านแดนและจุดเรือข้ามฟากสำหรับเมืองลองบิ่ญของเวียดนามในอำเภออานฟู้ จังหวัดอานซาง

**สะพานข้ามบิ่ญดี**
เนื่องจากปริมาณการจราจรเชิงพาณิชย์ระหว่างทั้งสองประเทศมีปริมาณมาก งานก่อสร้างสะพานจึงเริ่มขึ้นในปี พ.ศ. 2557 ในการก่อสร้างสะพานข้ามแม่น้ำ Binh Di และเส้นทางที่แตกต่างออกไปประมาณ 2.6 กม. ของถนนหมายเลข 21 สะพานนี้จะเชื่อมต่อถนนหมายเลข 21 กับถนนเวียดนาม QL957 ไปยังเจิวด๊ก

**อ้างอิง**
หมวดหมู่:ถนนในประเทศกัมพูชา
หมวดหมู่:กลุ่มดนตรีหญิงล้วน

หมวดหมู่:กลุ่มดนตรี
หมวดหมู่:นักดนตรีหญิง
หมวดหมู่:ผู้หญิงในการดนตรี
หมวดหมู่:องค์การของผู้หญิง
หมวดหมู่:กลุ่มดนตรีที่มีนักร้องนำเป็นผู้หญิง
หมวดหมู่:กลุ่มดนตรีที่มีนักร้องนำเป็นผู้หญิง

กลุ่มดนตรีที่มีนักร้องนำเป็นผู้หญิง ในขณะที่สมาชิกภายในวงคนอื่น ๆ อาจจะเป็นผู้ชายทั้งหมดหรือเป็นผู้ชายกับผู้หญิงร่วมกันก็ได้ อย่างไรก็ตาม ถ้าสมาชิกทุกคนภายในกลุ่มเป็นผู้หญิงจะถือว่าอยู่ใน:หมวดหมู่:กลุ่มดนตรีหญิงล้วนซึ่งเป็นหมวดหมู่ย่อยของหมวดหมู่นี้อีกชั้นหนึ่ง
หมวดหมู่:กลุ่มดนตรี
หมวดหมู่:ผู้หญิงในการดนตรี
หมวดหมู่:นักการเมืองจากจังหวัดพังงา

นักการเมืองผู้เกิดหรือมีถิ่นพำนักในจังหวัดพังงา สำหรับนักการเมืองผู้ดำรงตำแหน่งทางการเมืองในจังหวัดพังงา เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดพังงา ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดพังงา
พังงา
การเสียชีวิตของธนาคาร คันธี

เมื่อวันที่ 26 ธันวาคม พ.ศ. 2567 ธนาคาร คันธี ชายพิการชาวไทยอายุ 27 ปี หรือรู้จักกันในนาม "แบงค์ เลสเตอร์" เสียชีวิตหลังดื่มสุราจนหมดสติในงานทำบุญเปิดร้านใหม่ที่ร้านผลิตภัณฑ์การเกษตรในตำบลทุ่งเบญจา อำเภอท่าใหม่ จังหวัดจันทบุรี โดยก่อนเสียชีวิตได้มีการถ่ายวีดิทัศน์คอนเทนต์ดื่มสุราลงในสื่อสังคม จนมีอาการมึนเมาหมดสติและถูกนำตัวส่งโรงพยาบาลสองพี่น้อง โดยแพทย์ลงความเห็นการเสียชีวิตเบื้องต้นพบว่า "มีภาวะแอลกอฮอล์เป็นพิษในกระแสเลือด" และ "หัวใจล้มเหลวเฉียบพลัน"

**เหตุการณ์**
ในวันที่ 25 ธันวาคม ได้มีการจัดงานเลี้ยงสังสรรค์ในโอกาสทำบุญเปิดร้านใหม่ที่ร้านจำหน่ายผลิตภัณฑ์การเกษตร หมู่ 3 ตำบลทุ่งเบญจา อำเภอท่าใหม่ จังหวัดจันทบุรี ซึ่งมีประชาชนทั่วไป และอินฟลูเอนเซอร์ไปร่วมงานจำนวนมาก รวมถึงธนาคารอีกด้วย โดยมีการการถ่ายวีดิทัศน์คอนเทนต์ลักษณะท้าดื่มสุรากันลงในสื่อสังคม 
ต่อมา ในวันที่ 26 ธันวาคม ธนาคารมึนเมาหมดสติ พลเมืองดีจึงช่วยกันนำตัวส่งไปรักษาที่โรงพยาบาลสองพี่น้อง และเสียชีวิตในเวลา 03:40 นาฬิกา จากคำให้การของพยาน อ้างว่า "มีการท้าทายและว่าจ้างให้มีการดื่มเหล้าให้หมดกลมในราคา 30,000 บาท"

**ผู้เสียชีวิต**
ธนาคาร คันธี หรือรู้จักกันในนาม "แบงค์ เลสเตอร์" เขาเติบโตในชุมชนแออัดในครอบครัวที่แยกทางกันตั้งแต่เขาอายุเพียง 2 เดือน เขาเริ่มขายพวงมาลัยตั้งแต่อายุ 7 ปี และชีวิตพลิกผันเมื่อเขาเริ่มฝึกแร็ป โดยใช้ทักษะการแสดงจนกลายเป็นกระแสในสื่อสังคม 
ต่อมา เขาถูกว่าจ้างโดยอินฟลูเอนเซอร์ถ่ายวีดิทัศน์คอนเทนต์แนวกลั่นแกล้ง และข่มเหงรังแก อย่างการให้รับประทานของสกปรก การพ่นน้ำใส่ การถุยน้ำลายใส่ รวมถึงการให้รับประทานเจลหล่อลื่น เขาได้รับจ้างเอนเตอร์เทนตามงานอย่างการดื่มสุราหมดกลม เป็นต้น
จากข้อมูลของ กรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ ระบุว่าธนาคารเป็นบุคคลบกพร่องทางสติปัญญามาตั้งแต่กำเนิด

**ผลสืบเนื่อง**
พลตำรวจเอก กิตติ์รัฐ พันธุ์เพ็ชร์ ผู้บัญชาการตำรวจแห่งชาติ (ผบ.ตร.) กล่าวว่า "อยู่ระหว่างการขยายผลไปถึงบรรดาอินฟลูเอนเซอร์ที่เกี่ยวข้อง รวมถึงข้อหาค้ามนุษย์ ซึ่งอยู่ในระหว่างตรวจสอบและขยายผลเช่นเดียวกัน" และสามารถขยายผลตรวจค้นและจับกุมผู้กระทำความผิดได้แล้ว 2 คน นอกจากนี้ทางตำรวจจะตรวจสอบเส้นทางทางการเงินของบุคคลที่เกี่ยวข้องกับคดีดังกล่าวด้วย อย่างไรก็ตามเวลาต่อมาหนึ่งในผู้กระทำผิดได้รับการประกันตัว โดยต้องติดกำไลอีเอ็มสำหรับตรวจสอบและจำกัดการเดินทาง
วราวุธ ศิลปอาชา รัฐมนตรีว่ากระทรวงการพัฒนาสังคมและความมั่นคงของมนุษย์ ได้แสดงความเสียใจ และได้สั่งการหน่วยงานในสังกัดตรวจสอบข้อเท็จจริง และให้การสนับสนุนญาติผู้เสียชีวิตด้วย

**อ้างอิง**
ธนาคาร คันธี
ธนาคาร คันธี
หมวดหมู่:ประเทศไทยในปี พ.ศ. 2567
หมวดหมู่:เหตุการณ์ในจังหวัดจันทบุรี
หมวดหมู่:อำเภอท่าใหม่
แม่แบบ:IPA audio link/doc

แม่แบบนี้เป็นการเชื่อมโยงไปยังไฟล์เสียง Template:IPA-all และแม่แบบอื่นที่คล้ายกันใน :Category:IPA language templates ไม่ควรใช้แม่แบบนี้โดยตรง
{
	"params": {},
	"description": "DO NOT USE THIS TEMPLATE"
}
ถนนหมายเลข 51 (ประเทศกัมพูชา)

ถนนหมายเลข 51 เป็นถนนแห่งชาติของกัมพูชา เชื่อมต่อระหว่างทางหลวงหมายเลข 5 ที่จังหวัดกำปงสปือและบรรจบกับทางแยกระหว่างทางหลวงหมายเลข 4 และถนนหมายเลข 41 ระยะทาง abbr=off 

**ประวัติ**
ถนนสายนี้สร้างซ่อมแซมโดยบริษัทไชน่า โรด แอนด์ บริดจ์ คอร์ปอเรชัน (China Road and Bridge Corporation: CRBC) เมื่อปี พ.ศ. 2565 ภายใต้การสนับสนุนจากรัฐบาลจีนเพื่อใช้เป็นถนนสายยุทธศาสตร์ฝั่งตะวันตก เชื่อมโยงการเดินทางและการขนส่งสินค้า โดยทำพิธีเปิดถนนที่ซ่อมแซมใหม่เมื่อวันที่ 26 มีนาคม พ.ศ. 2565 มี ฮุน เซน นายกรัฐมนตรีกัมพูชา และที่ปรึกษาด้านเศรษฐกิจและการพาณิชย์ของสถานเอกอัครราชทูตจีนประจำกัมพูชาร่วมด้วย ก่อสร้างภายใต้วงเงินงบประมาณ 40 ล้านดอลลาร์สหรัฐ เริ่มต้นก่อสร้างตั้งแต่เดือนมิถุนายน พ.ศ. 2560 แล้วเสร็จในเดือนสิงหาคม พ.ศ. 2562

**รายละเอียดของเส้นทาง**
ถนนหมายเลข 51 เริ่มต้นจากจังหวัดกำปงสปือ แยกมาจากทางหลวงหมายเลข 5 ลงมาทางใต้ และสิ้นสุดที่ทางแยกระหว่างทางหลวงหมายเลข 4 และถนนหมายเลข 41 ในจังหวัดกันดาล มีความยาวทั้งสิ้น abbr=off

**อ้างอิง**
หมวดหมู่:ถนนในประเทศกัมพูชา
ณัฐวุฒิ สมบัติโยธา

ณัฐวุฒิ สมบัติโยธา เบนซ์ เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรุกให้แก่มหาสารคาม เอสบีทีในศึกไทยลีก 2 เขาเกิดที่จังหวัดกาฬสินธุ์ทางภาคตะวันออกเฉียงเหนือของประเทศไทย ก่อนที่จะย้ายมาอยู่ที่จังหวัดชลบุรี

**ชีวิตช่วงแรกและอาชีพ**
เมื่อยังเป็นเด็ก ณัฐวุฒิมีความไม่ชอบฟุตบอลเป็นอย่างมาก กระทั่งพี่ชายขอให้เล่นฟุตบอลเพื่อลดน้ำหนัก เขาค่อย ๆ เริ่มสนุกกับการเล่นฟุตบอลในฐานะกีฬาและในไม่ช้าก็มีความปรารถนาที่จะพัฒนาทักษะของตัวเอง หลังจากทำผลงานได้ดีกว่ารุ่นอายุของเขา ณัฐวุฒิได้เข้าร่วมกับสถาบันฌีแอมเฌ และต่อมาได้เข้าร่วมโรงเรียนกรุงเทพคริสเตียนวิทยาลัย ซึ่งเขาได้รับเรียกตัวไปร่วมทีมชาติไทยรุ่นอายุไม่เกิน 16 ปี

**อาชีพชุดใหญ่**
หลังจากคว้าแชมป์ฟุตบอลอาเซียนชิงแชมป์เยาวชนอายุไม่เกิน 16 ปี 2011 ร่วมกับทีมชาติไทยรุ่นอายุไม่เกิน 16 ปี เขาก็ได้รับคัดเลือกให้ไปทดสอบฝีเท้ากับสโมสรฟุตบอลบุรีรัมย์ ยูไนเต็ด ซึ่งเป็นผู้สังเกตการณ์เขาในการแข่ง ทางสโมสรเซ็นสัญญากับเขา และเขาได้รับเชิญพร้อมกับนักเตะไทยอีกเจ็ดคนเพื่อฝึกซ้อมเป็นเวลาหกเดือนที่สถาบันเลสเตอร์ซิตีของสโมสรในพรีเมียร์ลีก ประสบการณ์ดังกล่าวส่งผลดีต่อเขา เนื่องจากเขาอ้างว่าประสบการณ์ "ได้ทำให้เขาดีขึ้นอย่างมาก" หลังจากนั้น กองหน้ารายนี้ก็ได้รับการยืมตัวไปอยู่กับสโมสรฟุตบอลสุรินทร์ ซิตี้ ในดิวิชันสามของประเทศไทย ซึ่งเขายิงได้ 5 ประตูจากการลงสนาม 14 นัด

**ผลงานระดับทีมชาติ**
เขาคว้าแชมป์ฟุตบอลอาเซียนชิงแชมป์เยาวชนอายุไม่เกิน 16 ปี 2011 ร่วมกับทีมชาติไทยรุ่นอายุไม่เกิน 16 ปี ส่วนใน ค.ศ. 2016 ณัฐวุฒิได้รับเลือกให้ติดทีมชาติไทยรุ่นอายุไม่เกิน 23 ปี ในการแข่งฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์ และในเดือนสิงหาคม ค.ศ. 2017 เขาคว้าแชมป์ฟุตบอลในซีเกมส์ 2017 ร่วมกับทีมชาติไทยรุ่นอายุไม่เกิน 23 ปี

**การยิงประตูระดับนานาชาติ**

**ร่วมกับทีมชาติไทยรุ่นอายุไม่เกิน 23 ปี**

**ร่วมกับทีมชาติไทยรุ่นอายุไม่เกิน 21 ปี**

**ร่วมกับทีมชาติไทยรุ่นอายุไม่เกิน 16 ปี**

**เกียรติประวัติ**

**ร่วมกับสโมสร**
บุรีรัมย์ ยูไนเต็ด- ไทยลีก ชนะเลิศ: ฤดูกาล 2557- ไทยลีกคัพ รองชนะเลิศ: ฤดูกาล 2557

**ร่วมกับทีมชาติ**
ทีมชาติไทยรุ่นอายุไม่เกิน 23 ปี- ซีเกมส์ เหรียญทอง: พ.ศ. 2560- ดูไบคัพ ชนะเลิศ: พ.ศ. 2560
ทีมชาติไทยรุ่นอายุไม่เกิน 21 ปี- เนชันส์คัพ ชนะเลิศ: พ.ศ. 2559
ทีมชาติไทยรุ่นอายุไม่เกิน 16 ปี- ฟุตบอลอาเซียนชิงแชมป์เยาวชนอายุไม่เกิน 16 ปี ชนะเลิศ: พ.ศ. 2554

**อ้างอิง**

**แหล่งข้อมูลอื่น**
  Profile at Goal- nattawut-sombatyotha/347435
หมวดหมู่:นักฟุตบอลชายชาวไทย
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุรินทร์ ซิตี้
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลมหาสารคาม
หมวดหมู่:ผู้เล่นในไทยลีก
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักฟุตบอลจากจังหวัดกาฬสินธุ์
การประชุมสภาแห่งชาติพรรคคอมมิวนิสต์จีนครั้งที่ 15

การประชุมสภาแห่งชาติพรรคคอมมิวนิสต์จีนครั้งที่ 15 (s=中国共产党第十五次全国代表大会) จัดขึ้นที่กรุงปักกิ่ง ระหว่างวันที่ 12 ถึง 18 กันยายน ค.ศ. 1997 จัดขึ้นต่อจากการประชุมสภาแห่งชาติพรรคอมมิวนิสต์จีนครั้งที่ 14 และก่อนการประชุมสภาแห่งชาติพรรคคอมมิวนิสต์จีนครั้งที่ 16 ผู้แทน 2,048 คนและผู้แทนที่ได้รับเชิญพิเศษ 60 คนเป็นตัวแทนของสมาชิกพรรคประมาณ 59 ล้านคน
การประชุมได้เลือกคณะกรรมการาธิกลางพรรคคอมมิวนิสต์จีนชุดที่ 15 จำนวน 344 คน รวมทั้งคณะกรรมการสอบวินัยส่วนกลางจำนวน 115 คน การเปลี่ยนแปลงสมาชิกครั้งนี้เป็นผลให้สมาชิกพรรคคอมมิวนิสต์จีนมีอายุเฉลี่ยใหม่คือ 55 ปี และมีสัดส่วนสมาชิกที่มีวุฒิการศึกษาในระดับอุดมศึกษาสูงถึง ร้อยละ 92.4 เจียง เจ๋อหมิน ได้รับการเลือกเป็นเลขาธิการพรรคคอมมิวนิสต์จีนและประธานคณะกรรมการการทหารส่วนกลางอีกครั้ง

**การแก้ไขรัฐธรรมนูญ**
รัฐธรรมนูญได้รับการแก้ไขเพื่อให้ทฤษฎีเติ้ง เสี่ยวผิงเป็นอุดมการณ์ชี้นำของพรรคคอมมิวนิสต์จีนร่วมกับลัทธิมากซ์–เลนินและความคิดเหมา เจ๋อตง เจียง เจ๋อหมิน ได้ประกาศในสุนทรพจน์ว่า "ความก้าวหน้าอย่างรอบด้านจะถูกนำมาใช้เพื่อสร้างสังคมนิยมอัตลักษณ์จีนตลอดคริสต์ศตวรรษที่ 21" และเรียกร้องให้มีการสถาปนาหลักนิติธรรมแบบสังคมนิยมpage=110

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 14

การประชุมสภาแห่งชาติพรรคคอมมิวนิสต์จีนครั้งที่ 14 (s=中国共产党第十四次全国代表大会) จัดขึ้นระหว่างวันที่ 12 ถึง 18 ตุลาคม ค.ศ. 1992 หลังการประชุมสภาแห่งชาติพรรคคอมมิวนิสต์จีนครั้งที่ 13 ผู้แทนจำนวน 2,000 คนเข้าร่วมประชุมในนามของสมาชิกพรรคจำนวน 51 ล้านคน
การประชุมได้เลือกคณะกรรมาธิการกลางพรรคคอมมิวนิสต์จีนชุดที่ 14 การสร้างสังคมนิยมอัตลักษณ์จีนได้รับการส่งเสริม การประชุมดังกล่าวได้สรุปภารกิจสำคัญในการปฏิรูป การพัฒนาเศรษฐกิจและสังคมในคริสต์ทศวรรษ 1990 และประกาศว่าเป้าหมายการปรับโครงสร้างเศรษฐกิจของจีนคือการก่อตั้งระบบเศรษฐกิจตลาดแบบสังคมนิยม ต่อมาได้มีการจัดการประชุมสภาแห่งชาติพรรคคอมมิวนิสต์จีนครั้งที่ 15

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
หมวดหมู่:ถุงมือ

หมวดหมู่:แฟชั่น
หมวดหมู่:เครื่องประกอบตามแฟชั่น
หมวดหมู่:เครื่องหมายทางการ
หมวดหมู่:มือ
หมวดหมู่:เครื่องสวมใส่มือ
การประชุมสภาแห่งชาติพรรคคอมมิวนิสต์จีนครั้งที่ 12

การประชุมสภาแห่งชาติพรรคคอมมิวนิสต์จีนครั้งที่ 12 (s=中国共产党第十二次全国代表大会) จัดขึ้นระหว่างวันที่ 1 ถึง 11 กันยายน ค.ศ. 1982  หลังการประชุมสภาแห่งชาติพรรคคอมมิวนิสต์จีนครั้งที่ 11 และก่อนการประชุมสภาแห่งชาติพรรคคอมมิวนิสต์จีนครั้งที่ 13 ตรงกับช่วงเวลาที่เติ้ง เสี่ยวผิง ผู้นำสูงสุด ดำรงตำแหน่งประธานคณะกรรมาธิการที่ปรึกษาส่วนกลาง เส้นทางสู่การปฏิรูปประเทศให้ทันสมัยผ่านระบบสังคมนิยมได้รับการวางรากฐาน ผู้แทน 1,600 คนและผู้แทนสำรอง 160 คนเข้าร่วมประชุมในนามสมาชิกพรรค 39.65 ล้านคน

**สุนทรพจน์**
ในการประชุมสภาแห่งชาติครั้งที่ 12 หู เย่าปัง ได้กล่าวถึงแนวคิดทางการทูตของจีนที่เรียกว่า "หลักห้าประการในการอยู่ร่วมกันอย่างสันติ" โดยระบุว่า "จีนยึดมั่นในนโยบายต่างประเทศที่เป็นอิสระ และพัฒนาความสัมพันธ์กับประเทศอื่น ๆ ภายใต้การชี้นำของหลักห้าประการในการอยู่ร่วมกันอย่างสันติ" ตามที่หูได้กล่าวไว้ในรายงานของเขาว่า "จีนจะไม่ยอมพึ่งพาประเทศใหญ่หรือกลุ่มประเทศใด ๆ และจะไม่ยอมอยู่ใต้อิทธิพลของประเทศใหญ่ใด ๆ ... หลักห้าประการในการอยู่ร่วมกันอย่างสันตินั้นนำสามารถไปประยุกต์ใช้กับความสัมพันธ์ของเราที่มีต่อประเทศต่าง ๆ ทั้งหมด รวมถึงประเทศสังคมนิยมด้วย"

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 11

การประชุมสภาแห่งชาติพรรคคอมมิวนิสต์จีนครั้งที่ 11 (s=中国共产党第十一次全国代表大会) จัดขึ้น ณ มหาศาลาประชาชน กรุงปักกิ่ง ระหว่างวันที่ 12 ถึง 18 สิงหาคม ค.ศ. 1977 ประมาณ 5 ปีก่อนการประชุมสภาแห่งชาติจีนครั้งที่ 12 และ 4 ปีหลังการประชุมสภาแห่งชาติครั้งที่ 10 มีผู้แทนเข้าร่วมการประชุม 1,510 คนในนามสมาชิกพรรคประมาณ 35 ล้านคน
การประชุมได้ประกาศอย่างเป็นทางการว่าการปฏิวัติทางวัฒนธรรมได้สิ้นสุดลงหลังใช้เวลานานถึง 11 ปี ถือเป็นการปิดฉากบทหนึ่งในประวัติศาสตร์อันยาวนานของจีน แก๊งออฟโฟร์ถูกวิพากษ์วิจารณ์อย่างหนักถึงบทบาทของพวกเขาในการปฏิวัติ อย่างไรก็ตาม การประชุมดังกล่าวยังยืนยัน "ความสำเร็จ" ของการปฏิวัติ และประกาศว่าการต่อสู้ทางชนชั้นจะยังคงเป็นลักษณะเด่นของสังคมนิยมจีน ฮฺว่า กั๋วเฟิง ได้รับเลือกให้ดำรงตำแหน่งประธานคณะกรรมาธิการกลางพรรคคอมมิวนิสต์จีนชุดที่ 11 และประธานคณะกรรมการการทหารส่วนกลาง กรมการเมืองยังได้รับการต่ออายุสมาชิกภาพใหม่เมื่อมีการเลือกกรมการเมืองชุดที่ 11 อันเป็นผลจากการประชุมครั้งนี้

**อ้างอิง**
หมวดหมู่: การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 10

การประชุมสภาแห่งชาติพรรคคอมมิวนิสต์จีนครั้งที่ 10 (s=中国共产党第十次全国代表大会) จัดขึ้น ณ มหาศาลาประชาชน กรุงปักกิ่ง ระหว่างวันที่ 24 ถึง 28 สิงหาคม ค.ศ. 1973 ผู้แทนจำนวน 1,249 คนเข้าร่วมประชุมในนามสมาชิกพรรคประมาณ 28 ล้านคน การประชุมครั้งนี้จัดขึ้นต่อจากการประชุมสภาแห่งชาติครั้งที่ 9 และก่อนประชุมสภาแห่งชาติครั้งที่ 11 
การประชุมครั้งนี้ถือเป็นเหตุการณ์สำคัญที่เกิดขึ้นหลังการล่มสลายของหลิน เปียว และในช่วงที่การปฏิวัติทางวัฒนธรรมยังคงดำเนินต่อไป และมีการเลือกคณะกรรมาธิการกลางพรรคคอมมิวนิสต์จีนชุดที่ 10

**รายละเอียดการประชุม**
วันที่ 20 สิงหาคม ค.ศ. 1973 ก่อนการประชุม กรมการเมืองพรรคคอมมิวนิสต์จีนมีมติให้ระงับสมาชิกภาพในพรรคของหลิน เปียว, เย่ ฉฺวิน, หฺวาง หย่งเชิ่ง, อู๋ ฝ่าเซี่ยน, หลี่ จั้วเผิง และชิว ฮุ่ยจั้ว ไว้ชั่วคราว
การประชุมเปิดในวันที่ 24 สิงหาคม โดยมีเหมา เจ๋อตง เป็นประธานสมัยเปิดประชุม โจว เอินไหล กล่าวรายงานทางการเมือง และหวัง หงเหวิน รายงานเกี่ยวกับการแก้ไขธรรมนูญ เหมาและโจวเสนอให้มีการฟื้นฟูทางการเมืองแก่สมาชิกพรรคเก่า 13 คน เช่น ถาน เจิ้นหลิน และหลี จิ่งเฉวียนdate=October 2020
การประชุมสภาแห่งชาติครั้งที่ 10 ได้รับรองธรรมนูญพรรคคอมมิวนิสต์จีนฉบับแก้ไข ซึ่งได้รับการรับรองโดยการประชุมสภาแห่งชาติครั้งที่ 9 มาแล้ว แม้จะมีการกำหนดให้มีการปรับเปลี่ยนโครงสร้างบ้าง แต่บทบัญญัติในหมวดนี้ไม่ได้มีการเปลี่ยนแปลงไปมากนัก เช่น อุดมการณ์ชี้นำและหลักการพื้นฐานของพรรค ในร่างที่แก้ไขแล้ว มีเพียงการอภิปรายและหลักการที่เสนอหรือเกี่ยวข้องกับหลิน เปียวเท่านั้นที่ถูกลบออกไป
การประชุมสภาแห่งชาติครั้งที่ 10 ได้เลือกตั้งสมาชิกคณะกรรมาธิการกลาง 195 คน และสมาชิกสำรอง 124 คน โดยแก๊งออฟโฟร์เข้ามามีบทบาทสำคัญในคณะกรรมาธิการกลางและมีการฟื้นฟูอำนาจให้แก่บุคคลทางการเมืองที่ถูกปฏิบัติอย่างไม่เป็นธรรมในช่วงการปฏิวัติทางวัฒนธรรม ซึ่งรวมถึงหลี่ จั้วเผิง, เติ้งเสี่ยวผิง, หวัง เจี้ยเสียง และบุคคลสำคัญอื่น ๆ

**ความสำคัญของการประชุม**

**โครงสร้างอำนาจใหม่**
การล่มสลายของหลิน เปียวและพวกพ้องใน ค.ศ. 1971 ทำให้เกิดตำแหน่งว่างจำนวนมากในพรรคและรัฐบาล จากกรมการเมืองที่มีสมาชิก 21 คน เหลือเพียง 10 คน และจากคณะกรรมาธิการสามัญที่มีสมาชิก 5 คน เหลือเพียง 3 คน คือ เหมา เจ๋อตง, โจว เอินไหล และคัง เชิง ที่ยังคงอยู่ในตำแหน่ง ดังนั้น การประชุมสภาแห่งชาติครั้งที่ 10 จึงได้ถูกจัดขึ้นเพื่อเลือกสมาชิกใหม่เข้ามาแทนที่ตำแหน่งที่ว่างและเพื่อประณามการกระทำของหลิน เปียว ในฐานะผู้ฉวยโอกาสฝ่ายขวาที่ "ชูธงแดงเพื่อปราบธงแดง"
ระหว่างการประชุม แก๊งออฟโฟร์สามารถรักษาตำแหน่งได้โดยได้รับการสนับสนุนจากเหมา เจียง ชิง และเหยา เหวินยฺเหวียน ได้รับเลือกเข้าสู่กรมการเมือง จาง ชุนเฉียว เข้าสู่คณะกรรมาธิการสามัญฯ และหวังหงเหวิน ดำรงตำแหน่งรองประธานพรรคคนที่ 2

**ความต่อเนื่องของการปฏิวัติทางวัฒนธรรม**
หวัง หงเหวิน ได้ประกาศการทำลาย "สองสำนักงานใหญ่ของชนชั้นกลาง หนึ่งในนั้นนำโดยหลิว เช่าฉี และอีกหนึ่งโดยหลิน เปียว" ในคำปราศรัยเปิดตัวของเขาในระหว่างการประชุม หวังเน้นย้ำจิตวิญญาณปฏิวัติที่กล้าที่จะสวนกระแสและความสำคัญของการฝึกอบรมผู้นำรุ่นเยาว์ เมื่ออนาคตของประเทศอยู่ในกำมือของคนหนุ่มสาว การต่อสู้และการปฏิวัติอย่างต่อเนื่องจะเป็นเครื่องหมายสำคัญในชีวิตการเมืองของจีน

**อ้างอิง**
หมวดหมู่: การประชุมสภาแห่งชาติพรรคคอมมิวนิสต์จีน
ถนนหมายเลข 55 (ประเทศกัมพูชา)

ถนนหมายเลข 55 เป็นถนนแห่งชาติของกัมพูชา เชื่อมต่อระหว่างอำเภอเวียลแวง จังหวัดโพธิสัตว์ กับชายแดนไทยบริเวณจังหวัดตราด ระยะทาง abbr=off 

**ประวัติ**
ถนนหมายเลข 55 ได้รับการปรับปรุงและก่อสร้างใหม่ภายใต้การสนับสนุนงบประมาณจากรัฐบาลจีนและเงินบริจาคที่ให้กับกัมพูชาในการเก็บกู้และกวาดล้างวัตถุระเบิดตามแนวเส้นทาง วงเงินจำนวน 133 ดอลลาร์สหรัฐ โดยบริษัทไชน่า โรด แอนด์ บริดจ์ คอร์ปอเรชัน (China Road and Bridge Corporation: CRBC) เป็นถนนความกว้าง 9 เมตร ใช้เวลาในการก่อสร้าง 38 เดือน ตั้งแต่เดือนมีนาคม พ.ศ. 2558 และเสร็จสิ้นในเดือนพฤษภาคม พ.ศ. 2561 ระยะทาง abbr=off โดยการก่อสร้างต้องตัดผ่านภูมิประเทศที่เป็นภูเขาสูงชัน ตัดผ่านเนินเขา 46 แห่ง และต้องมีการขุดเจาะบางช่วงลึกถึง 66.5 เมตร โดยมีบางส่วนที่ใช้งบประมาณของรัฐบาลไทยจำนวน 2 ล้านเหรียญสหรัฐในการก่อสร้างถนนช่วงที่มีขนาด 4 เลน กว้าง 14 เมตร ยาว 1.9 กิโลเมตร บริเวณจุดตรวจชายแดนบ้านท่าเส้นกับถนนหมายเลข 55

**รายละเอียดของเส้นทาง**
ถนนหมายเลข 55 เริ่มต้นจากอำเภอเวียลแวง จังหวัดโพธิสัตว์ แยกมาจากทางหลวงหมายเลข 5 ลงมาทางใต้เลาะมาตามแม่น้ำโพธิสัตว์ และแยกมาทางตะวันออกบริเวณชานเมืองพนมกระวานบริเวณวงเวียนสามแยกและตัดผ่านพื้นที่เกษตรกรรมภูมิประเทศภูเขาสลับซับซ้อน และเขตรักษาพันธุ์สัตว์ป่าพนมซำเก๊าะและบรรจบกับชายแดนไทยบริเวณบ้านท่าเส้น อำเภอเมืองตราด จังหวัดตราด ระยะทางรวม abbr=off

**อ้างอิง**
หมวดหมู่:ถนนในประเทศกัมพูชา
หมวดหมู่:จังหวัดโพธิสัตว์
การประชุมสภาแห่งชาติพรรคคอมมิวนิสต์จีนครั้งที่ 9

การประชุมสภาแห่งชาติพรรคคอมมิวนิสต์จีนครั้งที่ 9 (s=中国共产党第九次全国代表大会) จัดขึ้น ณ มหาศาลาประชาชน กรุงปักกิ่ง ระหว่างวันที่ 1 ถึง 24 เมษายน ค.ศ. 1969 มีผู้แทน 1,512 คนเข้าร่วมประชุมในนามสมาชิกพรรคประมาณ 22 ล้านคน
เป็นเวลานานหลังจากการประชุมสภาแห่งชาติครั้งที่ 8 คณะกรรมาธิการกลางพรรคคอมมิวนิสต์จีนได้จัดการประชุมครั้งนี้ขึ้นในช่วงที่การปฏิวัติทางวัฒนธรรมกำลังรุนแรงที่สุด และถือได้ว่าเป็นเหตุการณ์สำคัญที่เป็นจุดเปลี่ยน การประชุมได้ให้การรับรองอย่างเป็นทางการในการกวาดล้างทางการเมืองต่อหลิว เช่าฉี และเติ้ง เสี่ยวผิง และได้ยกระดับพันธมิตรหัวรุนแรงของเหมาขึ้นสู่อำนาจ นอกจากนี้ การประชุมยังได้เลือกคณะกรรมาธิการกลางพรรคคอมมิวนิสต์จีนชุดที่ 9 ต่อมาได้มีการจัดการประชุมสภาแห่งชาติครั้งที่ 10

**การประชุม**
เหมา เจ๋อตง และหลิน เปียว ในการประชุมสภาแห่งชาติพรรคคอมมิวนิสต์จีนครั้งที่ 9
หลิน เปียว ได้กล่าวรายงานทางการเมืองที่สำคัญในการประชุม รายงานฉบับนี้ยกย่องแนวคิดการปฏิวัติอย่างต่อเนื่องของเหมาที่ว่าชนชั้นกระฎุมพียังคงพยายามฟื้นฟูระบอบทุนนิยมแม้จะถูกโค่นจากอำนาจไปแล้ว และการพยายามนั้นควรถูกการปราบปรามล่วงหน้า สุนทรพจน์ของหลินได้รับเสียงปรบมืออย่างกึกก้องจากผู้เข้าร่วมประชุม และถูกขัดจังหวะด้วยการตะโกนคำขวัญบ้างเป็นระยะ การประชุมได้ติดฉลากให้หลิว เช่าฉีเป็น "ตัวอย่างของชนชั้นกระฎุมพี"
มีผู้แทนเข้าร่วมการประชุม 1,512 คน แม้ว่าจะไม่ใช่สมาชิกพรรคทั้งหมดก็ตาม ส่วนหนึ่งที่สำคัญประกอบด้วยกลุ่มยุวชนแดง และมีจำนวนผู้แทนจากกองทัพปลดปล่อยประชาชนเพิ่มขึ้นอย่างเห็นได้ชัด หลายคนในกลุ่มนี้มีความภักดีต่อหลิน เปียว
ในการประชุมครั้งนี้ อุดมการณ์ "ปฏิวัติอย่างต่อเนื่อง" ของเหมาได้ถูกบรรจุลงในธรรมนูญพรรค และหลิน เปียวได้รับแต่งตั้งให้เป็น "สหายร่วมอุดมการณ์และผู้สืบอำนาจของท่านประธานเหมา"page=142
สำนักเลขาธิการกลางและคณะกรรมการควบคุมส่วนกลาง (องค์กรก่อนหน้าคณะกรรมการสอบวินัยส่วนกลาง) ถูกยุบเลิกในการประชุมครั้งนี้ การประชุมได้เลือกสมาชิกเต็มตัว 170 คนและสมาชิกสำรองอีก 109 คนของคณะกรรมาธิการกลางชุดที่ 9 ในบรรดาสมาชิกเต็มตัวและสำรองเหล่านี้ มีเพียง 53 คนเท่านั้นที่เคยอยู่ในคณะกรรมาธิการกลางชุดที่ 8 การเปลี่ยนแปลงสมาชิกในองค์กรสูงสุดของพรรคคอมมิวนิสต์จีนครั้งใหญ่ถึงร้อยละ 82 นั้น สะท้อนถึงความพยายามอย่างเข้มข้นในการ "ชะล้าง" กลุ่มบุคคลภายในพรรคที่เกิดขึ้นในช่วงปฏิวัติทางวัฒนธรรมก่อนหน้านี้

**ผลที่ตามมา**
หลังเติ้ง เสี่ยวผิงขึ้นสู่อำนาจใน ค.ศ. 1978 การประชุมครั้งนี้ก็ถูกตัดสินว่า "ไม่ถูกต้องทั้งทางอุดมการณ์ การเมือง และองค์กร ทิศทางชี้นำที่การประชุมกำหนดไว้โดยรวมแล้วผิดพลาด" ส่วนหนึ่งของอนุสาวรีย์ "ชัยชนะแห่งความคิดของเหมา เจ๋อตงจงเจริญ" นั้นประกอบด้วยกลุ่มทหารและพลเรือนที่กำลังเผยแพร่คำขวัญของการประชุมสภาแห่งชาติพรรคคอมมิวนิสต์จีนครั้งที่ 9

**อ้างอิง**
หมวดหมู่: การประชุมสภาแห่งชาติพรรคคอมมิวนิสต์จีน
เขตรักษาพันธุ์สัตว์ป่าพนมซำเก๊าะ

เขตรักษาพันธุ์สัตว์ป่าพนมซำเก๊าะ (ដែនជម្រកសត្វព្រៃភ្នំសំកុស) เป็นเขตรักษาพันธุ์สัตว์ป่าทางตะวันตกของกัมพูชา ติดกับประเทศไทย เขตรักษาพันธุ์แห่งนี้ก่อตั้งขึ้นใน พ.ศ. 2536 และครอบคลุมพื้นที่ abbr=off นอกจากนี้ยังได้รับการกำหนดให้เป็นพื้นที่สำคัญเพื่อการอนุรักษ์นก (IBA)
เขตรักษาพันธุ์สัตว์ป่าพนมซำเก๊าะตั้งอยู่ในทิวเขาบรรทัด (พนมกระวาน) พื้นที่ดังกล่าวประกอบด้วยภูเขาที่เป็นป่าเป็นส่วนใหญ่ แต่มีแหล่งที่อยู่อาศัยและประเภทป่าที่แตกต่างกันมากมาย และภูมิประเทศมียอดเขาที่แตกต่างกันสามยอด ได้แก่ พนมซำเก๊าะ (abbr=off ซึ่งเป็นยอดเขาที่สูงเป็นอันดับสองของกัมพูชา) พนมขมาด (abbr=off) และพนมตุมปอร์ (abbr=off)

**ประวัติ**
ในอดีต พื้นที่เขตรักษาพันธุ์แห่งนี้เคยเป็นที่อยู่อาศัยของกลุ่มชาติพันธุ์ปอร์ ซึ่งเป็นที่มาของชื่อกลุ่มชนปอร์ที่ครอบคลุมถึงกลุ่มชาติพันธุ์หลายกลุ่ม ในกัมพูชา กลุ่มชาติพันธุ์ที่อาศัยอยู่ในที่สูงของประเทศนี้เรียกรวมกันว่าเขมรเลอ (Khmer Loeu)

**พืชพรรณและสัตว์**
เขตรักษาพันธุ์สัตว์ป่าแห่งนี้โดดเด่นด้วยความหลากหลายของแหล่งที่อยู่อาศัย รวมถึงป่าหลายประเภท ภายในเขตรักษาพันธุ์สัตว์ป่าแห่งนี้ยังไม่มีใครสำรวจมากนัก แต่จากการสำรวจขนาดเล็กพบว่ามีสัตว์สายพันธุ์หายาก มีเอกลักษณ์เฉพาะตัว และแม้แต่สายพันธุ์เฉพาะถิ่นจำนวนมาก นอกจากนี้ ยังมีอันดับวานรและลิงหลากหลายสายพันธุ์

**ภัยคุกคาม**
เขตรักษาพันธุ์สัตว์ป่าแห่งนี้ตกอยู่ภายใต้ภัยคุกคามจากการตัดไม้ทำลายป่าอย่างผิดกฎหมาย รวมทั้งการกำหนดเป้าหมายเฉพาะต้นเทพทาโรเพื่อนำไปใช้ในตลาดยาเสพติดผิดกฎหมาย ภัยคุกคามอีกประการหนึ่งคือการล่าสัตว์ป่าอย่างผิดกฎหมาย

**ดูเพิ่ม**
 รายชื่อพื้นที่คุ้มครองในประเทศกัมพูชา

**อ้างอิง**

**แหล่งข้อมูลอื่น**
  Phnom Samkos Wildlife Sanctuary-  Wildlife and Livelihoods in the Cardamom Mountains, Cambodia-  Sustainable financing of protected areas in Cambodia: Phnom Aural and Phnom Samkos wildlife sanctuaries- id=im0106-  Map of Protected areas system in Cambodia date=2011-09-27 
พนมซำเก๊าะ
หมวดหมู่:พื้นที่คุ้มครองในประเทศกัมพูชา
หมวดหมู่:ภูมิศาสตร์ของจังหวัดโพธิสัตว์
หมวดหมู่:พื้นที่คุ้มครองที่ก่อตั้งในปี พ.ศ. 2537
หมวดหมู่:ทิวเขาบรรทัด
โครงการพลังงานไฟฟ้าน้ำอู

โครงการพลังงานไฟฟ้าน้ำอู (Nam Ou Hydropower Project) หรือชื่อเต็มคือ โครงการพลังงานน้ำขั้นบันไดในลุ่มน้ำอูของลาว (老挝南欧江流域梯级水电站项目) เป็นโครงการเขื่อนผลิตไฟฟ้าจำนวนเจ็ดแห่ง ซึ่งตั้งอยู่บนแม่น้ำอู ประเทศลาว ก่อสร้างโดยบริษัทร่วมทุนระหว่างจีน-ลาว

**ความเป็นมา**
แนวคิดของโครงการถูกเริ่มขึ้น 1995 ในตอนแรกถูกกำหนดเป้าหมายเพื่อส่งออกไฟฟ้าให้แก่ประเทศไทย แต่ก็ไม่มีความคืบหน้าอย่างเป็นทางการ จนกระทั่งมีการลงนามข้อตกลงพัฒนาโครงการในปี 2007 ตามมาด้วยการศึกษาความเป็นไปได้ในปี 2009 นำโดยบริษัทพลังงานน้ำของจีน โครงการนี้ถูกแบ่งออกเป็นสองระยะ ระยะที่หนึ่งประกอบด้วยเขื่อนแห่งที่ 2, 5, และ 6 ระยะที่สองประกอบด้วยเขื่อนแห่งที่  1, 3, 4, และ 7
โครงการพลังงานไฟฟ้าน้ำอูมีกำลังการผลิตไฟฟ้ารวมกัน 1,272 เมกะวัตต์ ผลิตไฟฟ้าได้รวมกัน 4,964 ล้านหน่วยต่อปีใช้เงินลงทุนรวม 2.73 พันล้านดอลลาร์สหรัฐ ไฟฟ้าที่ได้จะส่งออกให้ประเทศเวียดนาม สัมปทานเขื่อนในระยะที่หนึ่งมีอายุ 25 ปี สัมปทานเขื่อนในระยะที่สองมีอายุ 29 ปีนับตั้งแต่เริ่มการผลิตเชิงพาณิชย์
การก่อสร้างระยะที่หนึ่งเริ่มขึ้นในปี 2012 และเปิดใช้งานครบในปี 2018 ระยะสองเริ่มก่อสร้างในปี 2016 และเปิดใช้งานครบในปี 2022 การก่อสร้างเขื่อนน้ำอูทั้งหมดส่งผลให้ต้องมีการอพยพชาวบ้านอย่างน้อย 89 หมู่บ้าน

**ข้อมูลโครงการ**

**อ้างอิง**
หมวดหมู่:เขื่อนในประเทศลาว
การประชุมสภาแห่งชาติพรรคคอมมิวนิสต์จีนครั้งที่ 8

การประชุมสภาแห่งชาติพรรคคอมมิวนิสต์จีนครั้งที่ 8 (s=中国共产党第八次全国代表大会) จัดขึ้นเป็นสองสมัย ครั้งแรกระหว่างวันที่ 15–27 กันยายน ค.ศ. 1956 และครั้งที่สองระหว่างวันที่ 5–23 พฤษภาคม ค.ศ. 1958 ณ กรุงปักกิ่ง นับเป็นการประชุมครั้งแรกของพรรคคอมมิวนิสต์จีนนับตั้งแต่เข้าควบคุมจีนแผ่นดินใหญ่และก่อตั้งสาธารณรัฐประชาชนจีนใน ค.ศ. 1949 การประชุมครั้งนี้จัดขึ้นหลังการประชุมสภาแห่งชาติครั้งที่ 7 และก่อนการประชุมสภาแห่งชาติครั้งที่ 9 ผู้แทน 1,026 คนและผู้แทนสำรอง 86 คนเข้าร่วมประชุมในนามสมาชิกพรรค 10.73 ล้านคน
ขณะนั้นมหาศาลาประชาชนยังไม่ถูกสร้างขึ้น จึงได้จัดประชุมในห้องประชุมสภาที่ปรึกษาการเมืองแห่งชาติแทน
วันชาติที่กรุงปักกิ่งเมื่อวันที่ 1 ตุลาคม ค.ศ. 1956 เพื่อเฉลิมฉลองการประชุมสภาแห่งชาติครั้งที่ 8

**รายละเอียดการประชุม**
การก้าวกระโดดไกลไปข้างหน้าถูกประกาศใช้และบังคับใช้ฝ่ายเดียว 

**ผู้แทน**
 ผู้แทน: 1,026 คน- ผู้แทนสำรอง: 86 คน- เป็นตัวแทนสมาชิกพรรค: 10,730,000 คน

**ความสำคัญ**
การประชุมสภาแห่งชาติครั้งที่ 8 เป็นการประชุมใหญ่ครั้งแรกที่จัดขึ้นในรอบ 11 ปี และเป็นการประชุมใหญ่ครั้งแรกนับตั้งแต่การก่อตั้งสาธารณรัฐประชาชนจีน ความคิดของเหมา เจ๋อตงถูกถอดจากธรรมนูญพรรคคอมมิวนิสต์จีนและลัทธิบูชาบุคคลถูกประณาม เทคโนแครตของพรรคอย่างหลิว เช่าฉีและเติ้ง เสี่ยวผิง ก็มีบทบาทสูงขึ้น และมีการเลือกคณะกรรมาธิการกลางพรรคคอมมิวนิสต์จีนชุดที่ 8

**ดูเพิ่ม**
 คณะกรรมาธิการพิจารณาคุณสมบัติของการประชุมสภาแห่งชาติพรรคคอมมิวนิสต์จีนครั้งที่ 8

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
หมวดหมู่:เขตรักษาพันธุ์สัตว์ป่าในประเทศกัมพูชา

กัมพูชา
หมวดหมู่:การอนุรักษ์ธรรมชาติในประเทศกัมพูชา
หมวดหมู่:พื้นที่คุ้มครองในประเทศกัมพูชา
กัมพูชา
หมวดหมู่:พื้นที่คุ้มครองในประเทศกัมพูชา

หมวดหมู่:สิ่งแวดล้อมของประเทศกัมพูชา
หมวดหมู่:ภูมิศาสตร์กัมพูชา
หมวดหมู่:พื้นที่คุ้มครองในเอเชียแบ่งตามประเทศ
กัมพูชา
หมวดหมู่:สถานที่ท่องเที่ยวในประเทศกัมพูชา
หมวดหมู่:ทิวเขาบรรทัด

หมวดหมู่:เทือกเขาในประเทศกัมพูชา
หมวดหมู่:เทือกเขาในประเทศไทย
หมวดหมู่:ป่าฝนทิวเขาบรรทัด
หมวดหมู่:หมวดหมู่วิกิพีเดียที่ตั้งชื่อตามเทือกเขา
การประชุมสภาแห่งชาติพรรคคอมมิวนิสต์จีนครั้งที่ 7

การประชุมสภาแห่งชาติพรรคคอมมิวนิสต์จีนครั้งที่ 7 (s=中国共产党第七次全国代表大会) จัดขึ้นระหว่างวันที่ 23 เมษายน ถึง 11 มิถุนายน ค.ศ. 1945 ณ นครเหยียนอาน มณฑลฉ่านซี การประชุมครั้งนี้เกิดขึ้นใกล้ช่วงสิ้นสุดของสงครามจีน–ญี่ปุ่นครั้งที่สอง ในช่วงเวลาสงบศึกที่ไม่แน่นอนระหว่างก๊กมินตั๋งและพรรคคอมมิวนิสต์ โดยแต่ละฝ่ายยังคงรักษาฐานที่มั่นของตนไว้ในภูมิภาคต่าง ๆ ของจีน การประชุมครั้งนี้มีขึ้นภายหลังการประชุมสภาแห่งชาติครั้งที่ 6 และก่อนการประชุมสภาแห่งชาติครั้งที่ 8

**การประชุม**
ระหว่างการประชุมสภาแห่งชาติครั้งที่ 7 เหมา เจ๋อตง ได้กล่าวสุนทรพจน์เรื่อง รัฐบาลผสม ในเดือนเมษายน ค.ศ. 1945 ซึ่งเป็นการขยายความจากหลักการประชาธิปไตยใหม่ ที่เขาเคยอธิบายไว้ในบทความก่อนหน้านี้เรื่อง ประชาธิปไตยใหม่page=29
ระหว่างการประชุม เหมาได้กล่าวถึงการรบแบบกองโจรของพรรคคอมมิวนิสต์ว่าเป็น "ยุทธวิธีแบบนกกระจอก":page=171

**อ้างอิง**
หมวดหมู่: การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 6

การประชุมสภาแห่งชาติพรรคคอมมิวนิสต์จีนครั้งที่ 6 (s=中国共产党第六次全国代表大会) จัดขึ้นระหว่างวันที่ 18 มิถุนายน ถึง 11 กรกฎาคม ค.ศ. 1928 เนื่องจากรัฐบาลชาตินิยมจีนได้เริ่มกวาดล้างสมาชิกพรรคคอมมิวนิสต์จีนอย่างหนัก จึงทำให้การประชุมครั้งนี้ต้องจัดขึ้นที่กรุงมอสโก2000 ภายใต้การชี้นำของโคมินเทิร์น ผู้แทนได้เลือกคณะกรรมาธิการกลางพรรคคอมมิวนิสต์จีนชุดที่ 6 การประชุมเต็มคณะครั้งที่ 1 ของคณะกรรมาธิการกลางชุดที่ 6 ได้มีมติเลือกเซี่ยง จงฟา เป็นเลขาธิการ และเลือกกรมการเมืองชุดที่ 6 สมาชิกถาวร 5 คนของ คณะกรรมาธิการสามัญประจำกรมการเมือง ได้แก่ เซี่ยง จงฟา, โจว เอินไหล, ซู จ้าวเจิง, เซี่ยง อิง และไช่ เหอเซิน2000 
หัวข้อหารือที่สำคัญที่สุดคือการล่มสลายของแนวร่วมแรกระหว่างพรรคคอมมิวนิสต์จีนและก๊กมินตั๋ง สงครามกลางเมืองจีนเริ่มต้นขึ้นและพรรคคอมมิวนิสต์จีนก็ถูกขับไล่ลงใต้ดินเป็นส่วนใหญ่ การประชุมสภาแห่งชาติครั้งต่อไปไม่ถูกจัดขึ้นกระทั่ง ค.ศ. 1945
เนื่องในวาระครบรอบ 100 ปีพรรคคอมมิวนิสต์จีนใน ค.ศ. 2021 สำนักหอจดหมายเหตุรัฐบาลกลางรัสเซียได้มอบเอกสารการประชุมสภาแห่งชาติครั้งที่ 6 ให้แก่จีน
บ้านเปอร์โวไมสโกเย ในกรุงมอสโก สถานที่จัดประชุม

**อ้างอิง**
หมวดหมู่: การประชุมสภาแห่งชาติพรรคคอมมิวนิสต์จีน
ฮอกมาเนย์

ไฟล์:EdinburghNYE.jpg|thumb|การจุดพลุเฉลิมฉลองในงานเทศกาลฮอกมาเนย์ที่เอดินบะระ
ฮอกมาเนย์ (Hogmanay) เป็นเทศกาลเฉลิมฉลองการขึ้นปีใหม่ของชาวสกอตแลนด์ โดยในการเฉลิมฉลองจะมีการมอบของขวัญและการเยี่ยมบ้านเพื่อน โดยมีความเชื่อกันว่าผู้ใดที่เข้ามาในบ้านเป็นคนแรกนับจากขึ้นปีใหม่เมื่อเวลาเที่ยงคืน ผู้นั้นเป็นผู้ที่นำโชคลาภมาให้สำหรับปีถัดไป และจะเฉลิมฉลองตั้งแต่ช่วงเย็นของวันสิ้นปี (31 ธันวาคม) ไปจนถึงช่วงหลังขึ้นปีใหม่ในวันที่ 1 มกราคม แต่ในบางแห่งยังมักเฉลิมฉลองต่อไปอีกจนถึงวันที่ 2 มกราคม และวันที่ 2 มกราคมนี้ก็ยังเป็นวันหยุดราชการในประเทศสกอตแลนด์อีกด้วย

**ที่มา**
ว่ากันว่าที่มาของฮอกมาเนย์นั้นกำเนิดมาจากการเฉลิมฉลองเหมายันของชาวนอร์ส และยังมีการนำประเพณีเฉลิมฉลองซาวินของชาวเกลมาผสานเข้าด้วยกัน ชาวไวกิงยังมีการเฉลิมฉลองยูล ซึ่งเป็นรากฐานของสิบสองวันแห่งคริสต์มาสในเวลาต่อมา (ในสกอตแลนด์บางครั้งเรียกว่า "ดาฟต์เดยส์") ในสกอตแลนด์ไม่ได้มีการเฉลิมฉลองเทศกาลคริสต์มาส แต่จะนิยมเฉลิมฉลองฮอกมาเนย์ซึ่งเป็นเทศกาลดั้งเดิมมากกว่า โดยน่าจะเป็นผลมาจากการปฏิรูปศาสนาฝ่ายโปรเตสแตนต์ซึ่งมองว่าคริสต์มาสเป็นเทศกาลที่ค่อนข้างเอนเอียงไปทางนิกายโรมันคาทอลิก

**อ้างอิง**
หมวดหมู่:วันสำคัญในเดือนธันวาคม
หมวดหมู่:การฉลองปีใหม่
หมวดหมู่:วัฒนธรรมสกอตแลนด์
การประชุมสภาแห่งชาติพรรคคอมมิวนิสต์จีนครั้งที่ 5

การประชุมสภาแห่งชาติพรรคคอมมิวนิสต์จีนครั้งที่ 5 (s=中国共产党第五次全国代表大会) จัดขึ้นระหว่างวันที่ 27 เมษายน ถึง 9 พฤษภาคม ค.ศ. 1927 ที่ นครอู่ฮั่น ประเทศจีน การประชุมครั้งนี้จัดขึ้นทันทีหลังเหตุการณ์การสังหารหมู่คอมมิวนิสต์และผู้สนับสนุนที่เซี่ยงไฮ้ สาธารณรัฐจีนเป็นรัฐบาลอย่างเป็นทางการของจีนในขณะนั้น และคอมมิวนิสต์ถูกกดขี่ข่มเหงอย่างกว้างขวางโดยก๊กมินตั๋งที่ปกครองอยู่ 
การประชุมสภาแห่งชาติแห่งชาติครั้งที่ 5 ได้มีมติให้จัดตั้งคณะกรรมาธิการกลางชุดที่ 5 การประชุมครั้งนี้เกิดขึ้นหลังการการประชุมสภาแห่งชาติครั้งที่ 4 และก่อนการประชุมสภาแห่งชาติครั้งที่ 6 นับเป็นการสิ้นสุดระยะแรกของการปฏิวัติคอมมิวนิสต์จีน (ค.ศ. 1921–27) และเป็นจุดเริ่มต้นของสงครามกลางเมืองจีน

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 4

การประชุมสภาแห่งชาติพรรคคอมมิวนิสต์จีนครั้งที่ 4 (s=中国共产党第四次全国代表大会) จัดขึ้นในนิคมนานาชาติเซี่ยงไฮ้ ณ บ้านพักฉือคู่เหมิน เลขที่ 8 ซอย 256 ถนนตงเป่าซิง ระหว่างวันที่ 11 ถึง 22 มกราคม ค.ศ. 1925 การประชุมครั้งนี้มีผู้เข้าร่วม 20 คน ซึ่งเป็นตัวแทนของสมาชิกพรรคคอมมิวนิสต์จีน 994 คน จัดขึ้นหลังจากการประชุมสภาแห่งชาติพรรคคอมมิวนิสต์จีนครั้งที่ 3 และก่อนการประชุมสภาแห่งชาติพรรคคอมมิวนิสต์จีนครั้งที่ 5 รายงานการประชุมร่างโดยเฉิน ตู๋ซิ่ว ผู้แทนคณะกรรมาธิการบริหารกลางพรรคคอมมิวนิสต์จีนชุดที่ 3

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
หมวดหมู่:อาวุธของประเทศไทยในสงครามเย็น

หมวดหมู่:อาวุธในสงครามเย็น
หมวดหมู่:อาวุธของประเทศไทย
หมวดหมู่:ยุทโธปกรณ์ของไทยในสงครามเย็น
นามนัย

ไฟล์:The Pentagon US Department of Defense building.jpg|thumb|ชื่ออาคารเดอะเพนตากอน ซึ่งเป็นอาคารที่ทำการของกระทรวงกลาโหมสหรัฐอเมริกา ยังเป็นคำนามนัยที่เป็นสัญลักษณ์และใช้กล่าวถึงกองทัพสหรัฐและผู้นำของกองทัพ
นามนัย (metonymy) เป็นภาพพจน์อย่างหนึ่งในภาษาซึ่งเป็นการนำชื่อหรือคำที่ใช้แทนสิ่งหนึ่งที่มีความเกี่ยวเนื่องกับแนวคิดหนึ่งอย่างใกล้ชิด มาใช้อ้างถึงหรือกล่าวถึงแนวคิดนั้น ซึ่งพบได้บ่อยทั้งในภาษาพูดและภาษาเขียน
นามนัยนั้นมีความคล้ายคลึงกับอุปลักษณ์ ซึ่งทั้งคู่ต่างก็เป็นการกล่าวถึงสิ่งหนึ่งด้วยคำอีกคำหนึ่ง แต่มีความแตกต่างคืออุปลักษณ์จะเป็นการแทนคำโดยพิจารณาจากการเปรียบเทียบระหว่างสิ่งหนึ่งกับอีกสิ่งหนึ่ง ส่วนนามนัยจะเป็นการแทนคำจากความเกี่ยวเนื่องหรือสัมพันธ์กันของสิ่งหนึ่งกับอีกสิ่งหนึ่ง แต่ไม่จำเป็นต้องมีการเปรียบเทียบก็ได้

**อ้างอิง**
หมวดหมู่:ภาพพจน์
หมวดหมู่:อาวุธของประเทศพม่าในยุคหลังสงครามเย็น

หมวดหมู่:อาวุธของประเทศพม่า
หมวดหมู่:ยุทโธปกรณ์ของพม่าในยุคหลังสงครามเย็น
หมวดหมู่:ยุทโธปกรณ์ของพม่าในยุคหลังสงครามเย็น

หมวดหมู่:ยุทโธปกรณ์ในยุคหลังสงครามเย็น
หมวดหมู่:ยุทโธปกรณ์ของพม่า
การประชุมสภาแห่งชาติพรรคคอมมิวนิสต์จีนครั้งที่ 3

การประชุมสภาแห่งชาติพรรคคอมมิวนิสต์จีนครั้งที่ 3 (s=中国共产党第三次全国代表大会) จัดขึ้นในนครกว่างโจว ณ เลขที่ 31 ถนนซฺวี่กู้ยฺเวี่ยน ระหว่างวันที่ 12 มิถุนายน ถึง 20 มิถุนายน ค.ศ. 1923 หลังการประชุมสภาแห่งชาติครั้งที่ 2 และก่อนการประชุมสภาแห่งชาติครั้งที่ 4 การประชุมครั้งนี้มีผู้แทนจากทั่วประเทศจีนและมอสโกเข้าร่วม 40 คน ซึ่งเป็นตัวแทนสมาชิกพรรคคอมมิวนิสต์จีนจำนวน 420 คน
การประชุมดังกล่าวจัดขึ้นโดยเฉิน ตู๋ซิ่ว โดยมีหลี่ ต้าจาว, จาง กั๋วเทา, ถาน ผิงชาน, ไช่ เหอเซิน, เฉิน ถานชิว, หลัว จางหลง และเฮ็งก์ สนีฟลีท (ผู้แทนองค์การคอมมิวนิสต์สากล) เข้าร่วมด้วย สนีฟลีทได้บรรยายสรุปต่อการประชุมเกี่ยวกับการสอบสวนของโคมินเทิร์นเกี่ยวกับความร่วมมือระหว่างพรรคคอมมิวนิสต์จีนและก๊กมินตั๋ง การประชุมใหญ่ได้จัดการเลือกตั้งเพื่อเลือกสมาชิกเข้าสู่คณะกรรมาธิการบริหารกลางพรรคคอมมิวนิสต์จีนชุดที่ 3 และร่างมติของการประชุมสภาแห่งชาติครั้งที่ 3

**วาระการประชุม**

**ผลกระทบ**

**อ้างอิง**
หมวดหมู่:การประชุมสภาแห่งชาติพรรคคอมมิวนิสต์จีน
ภาวะหลายความหมาย

ภาวะหลายความหมาย (polysemy) เป็นปรากฏการณ์ที่คำ หน่วยคำ วลี หรือสัญลักษณ์สามารถมีความหมายได้หลายความหมาย หรือตีความหมายได้หลายรูปแบบ ขึ้นอยู่กับบริบทที่ใช้คำเหล่านั้น โดยความหมายเหล่านี้จะไม่ใช่ความหมายที่แตกต่างกันโดยสิ้นเชิง แต่จะมีความเชื่อมโยงหรือความสัมพันธ์กันในระดับที่สามารถเข้าใจได้จากรากฐานหรือพื้นฐานของคำเดียวกัน 
ภาวะหลายความหมายแตกต่างจากภาวะพ้องรูปพ้องเสียงตรงที่คำที่มีภาวะเหล่านั้นจะมีรูปและเสียงที่เหมือนกันโดยความบังเอิญเท่านั้น แต่คำที่มีภาวะหลายความหมายจะเกิดจากการที่ความหมายทั้งหลายของคำนั้นมีรากที่เกี่ยวเนื่องหรือสัมพันธ์กัน
ตัวอย่างของภาวะหลายความหมาย เช่นคำว่า "หัว" ซึ่งสามารถหมายถึงส่วนที่อยู่บนสุดของร่างกาย (หัวของคน) หรือหมายถึงผู้นำ (หัวหน้า) หรือแม้กระทั่งจุดเริ่มต้นของบางสิ่ง (หัวเรื่อง) โดยความหมายทั้งสามนี้ยังคงมีรากฐานเดียวกันที่สื่อถึงการอยู่ในตำแหน่งสูงสุดหรือจุดเริ่มต้นของสิ่งต่างๆ ซึ่งทำให้การตีความคำนี้เป็นไปได้หลายแบบ ขึ้นอยู่กับบริบทที่ใช้

**อ้างอิง**
หมวดหมู่:ความสัมพันธ์ทางความหมาย
หมวดหมู่:ชัยเสรีเม็ททอลแอนด์รับเบอร์

หมวดหมู่:ผู้ผลิตยานพาหนะทหาร
หมวดหมู่:บริษัทเกี่ยวกับการป้องกันประเทศของไทย
ฉบับร่าง:รายการธงประจำกองลูกเสือประจำมณฑลของสยาม

----
ตั้งแต่ปี พ.ศ. 2440 ประเทศสยามแบ่งเขตการปกครองออกเป็น 19 มณฑลโดยพระบาทสมเด็จพระมงกุฎเกล้าเจ้าอยู่หัวได้พระราชทานธงประจำกองลูกเสือมณฑลเป็นเครื่องหมายแทนพระองค์ โดยธงประจำกองลูกเสือที่ได้รับพระราชทานนั้น ให้ถือความสำคัญเปรียบเสมือนเครื่องหมายแทนพระบาทสมเด็จพระเจ้าอยู่หัว และถือเป็นสิ่งที่ลูกเสือทุกคนต้องเคารพและปกป้องอย่างเต็มกำลัง ไม่ให้ตกไปอยู่ในมือของอริราชศัตรู โดยพระองค์จะพระราชทานธงประจำกองลูกเสือแต่ละมณฑลในในคราวที่เสด็จพระราชดำเนินไปยังแต่ละหัวเมือง หรือในพิธีสำคัญต่าง ๆ 
สำหรับธงประจำกองลูกเสือมณฑลนั้น สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เป็นผู้ร่างแบบธง โดยในรัชสมัยของพระบาทสมเด็จพระมงกุฎเกล้าเจ้าอยู่หัวนั้น ได้พระราชทานธงให้กับมณฑลทั้งสิ้นรวม 6 มณฑล ต่อมาในรัชสมัยพระบาทสมเด็จพระปกเกล้าเจ้าอยู่หัว ได้มีการพระราชทานธงเพิ่มเติม และได้พระราชทานครบทุกมณฑลในงานชุมนุมลูกเสือแห่งชาติครั้งแรก เมื่อ พ.ศ. 2470
ภายหลังการเปลี่ยนแปลงการปกครองประเทศจากระบอบสมบูรณาญาสิทธิราชย์เป็นระบอบประชาธิปไตยในปี พ.ศ. 2475 และการยกเลิกระบบมณฑลเทศาภิบาลในปี พ.ศ. 2476 รัฐบาลในขณะนั้นได้พิจารณาเห็นว่าควรเปลี่ยนแปลงรูปร่างลักษณะธงประจำกองลูกเสือใหม่ให้มีแบบเป็นอันหนึ่งอันเดียวกันทั่วประเทศ เพื่อความเหมาะสมคล้องกับกาลสมัย จึงได้มีการกำหนดลักษณะธงประจำกองลูกเสือขึ้นใหม่อย่างในปัจจุบัน
รายการเบื้องล่างต่อไปนี้ แสดงรูปแบบของธงประจำกองลูกเสือแต่ละมณฑลของสยามตามที่ปรากฏการใช้งาน โดยเรียงลำดับตามวันที่ที่แต่ละมณฑลนั้นได้รับพระราชทานธง

**พระราชทานในรัชสมัยพระบาทสมเด็จพระมงกุฎเกล้าเจ้าอยู่หัว**

**พระราชทานในรัชสมัยพระบาทสมเด็จพระปกเกล้าเจ้าอยู่หัว**

**ดูเพิ่ม**
 ธงชาติไทย- ธงประจำจังหวัดของไทย- ธงในประเทศไทย- ตราผ้าผูกคอลูกเสือประจำจังหวัด- การลูกเสือในประเทศไทย

**อ้างอิง ==
ชาวออสโตรนีเซียน

ชาวออสโตรนีเซียน (Austronesian peoples) บางครั้งเรียกว่า กลุ่มคนที่พูดภาษาออสโตรนีเซียน (Austronesian-speaking peoples) และหมายถึงกลุ่มคนจำนวนมากจากสถานที่ต่าง ๆ เช่น ไต้หวัน เอเชียตะวันออกเฉียงใต้ทางทะเลบางส่วนของอินโดจีน ไมโครนีเซีย ชายฝั่งเกาะนิวกินี เกาะเมลานีเซีย พอลินีเชีย และมาดากัสการ์ ซึ่งพูดภาษาที่บางกลุ่มจัดประเภทเป็นตระกูลภาษาออสโตรนีเซียน นอกจากนี้ยังรวมถึงชนพื้นเมืองกลุ่มน้อยในเวียดนาม กัมพูชา เมียนมาร์ ไทย ไหหลำ คอโมโรส และหมู่เกาะช่องแคบทอร์เรส 
ทฤษฎีหนึ่งชี้ให้เห็นว่าชนชาติดังกล่าว มีต้นกำเนิดมาจากการอพยพทางทะเลในยุคก่อนประวัติศาสตร์ จากไต้หวันเมื่อประมาณ 3,000 ถึง 1,500 ปีก่อนคริสตศักราช ชาวออสโตรนีเซียนเดินทางมาถึงฟิลิปปินส์ตอนเหนือสุด โดยเฉพาะหมู่เกาะบาตาเนส เมื่อประมาณ 2,200 ปีก่อนคริสตศักราช สันนิษฐานว่ามีการใช้ใบเรือก่อน 2,000 ปีก่อนคริสตศักราช 144ทฤษฎีนี้ทำให้สามารถ "แพร่กระจายอย่างรวดเร็วเป็นระยะ ๆ" ไปยังหมู่เกาะอินโด-แปซิฟิก ซึ่งมาบรรจบกันที่นิวซีแลนด์เมื่อราว 1250 CE ทฤษฎีนี้โต้แย้งว่าในช่วงเริ่มแรกของการอพยพ พวกเขาได้เผชิญและผสานรวม (หรือถูกผสานรวมโดย) ประชากรยุคหินเก่าที่อพยพมาก่อนหน้านี้ในเอเชียตะวันออกเฉียงใต้ภาคพื้นสมุทรและนิวกินี นอกจากนั้นยังมีการอ้างว่าผู้คนกลุ่มนี้ไปได้ไกลถึงเกาะอีสเตอร์ ทางทิศตะวันออก มาดากัสการ์ ทางทิศตะวันตก และนิวซีแลนด์ทางทิศใต้ ในระยะที่ไกลที่สุด พวกเขาอาจไปถึงทวีปอเมริกาด้วย

**อ้างอิง**
หมวดหมู่:กลุ่มชาติพันธุ์ในโอเชียเนีย
หมวดหมู่:กลุ่มชาติพันธุ์ในเอเชียตะวันออกเฉียงใต้
หมวดหมู่:ชนพื้นเมืองของทวีปเอเชีย
หมวดหมู่:กลุ่มชาติพันธุ์ตระกูลภาษาออสโตรนีเซียน
ปาเนตโตเน

ปาเนตโตเน (panettone) หรือ ปาเนตูง (langx|lmo|label=มิลาน|panetton) เป็นขนมปังหวานและฟรุตเค้กชนิดหนึ่งในตำรับอาหารอิตาลี มีต้นกำเนิดจากเมืองมิลาน ประเทศอิตาลี มักทำและรับประทานกันในช่วงเทศกาลคริสต์มาสและเทศกาลปีใหม่ในยุโรปตะวันตก ยุโรปใต้ และยุโรปตะวันออกเฉียงใต้ รวมถึงในอเมริกาใต้ เอริเทรีย ออสเตรเลีย สหรัฐ และแคนาดา
ปาเนตโตเนมีรูปทรงคล้ายโดมที่นูนขึ้นจากฐานทรงกระบอก โดยทั่วไปขนมที่มีน้ำหนัก 1 กิโลกรัม (2 ปอนด์) จะมีความสูงประมาณ 12–15 เซนติเมตร (4½–6 นิ้ว) นอกจากฐานทรงกระบอกแล้วยังอาจใช้ฐานรูปแบบอื่น เช่น รูปแปดเหลี่ยมหรือรูปดาวยอดตัด (ซึ่งพบได้บ่อยกว่าในปันโดโร) การทำปาเนตโตเนนั้นใช้กระบวนการยาวนาน เริ่มจากการบ่มแป้งที่มีสภาพเป็นกรดคล้ายกับแป้งหมัก การปล่อยให้ขึ้นฟูเพียงอย่างเดียวก็กินเวลาหลายวัน แต่เป็นขั้นตอนสำคัญที่ทำให้ได้เนื้อขนมที่นุ่มเป็นเอกลักษณ์ ส่วนผสมสำคัญที่ใส่ลงไปคือผิวส้มเชื่อม ผิวมะงั่วเชื่อม และผิวเลมอนเชื่อม รวมถึงลูกเกดซึ่งมักใส่แบบแห้งและไม่แช่น้ำ มีรูปแบบอื่น ๆ อีกมากมายให้เลือก เช่น แบบเรียบหรือใส่ช็อกโกแลต ขนมนี้เสิร์ฟเป็นชิ้นรูปลิ่มโดยตัดในแนวตั้ง และมักเสิร์ฟกับเครื่องดื่มร้อนรสหวานหรือไวน์หวานอย่างไวน์อัสตีและมอสกาโตดัสตี ในบางภูมิภาคของอิตาลีเสิร์ฟพร้อมกับเกรมาอัลมัสการ์โปเน ซึ่งเป็นครีมที่ได้จากการผสมไข่ มัสการ์โปเน และเหล้าหวานเข้าด้วยกัน
ในปัจจุบันมีความพยายามผลักดันให้ปาเนตโตเนได้รับการขึ้นทะเบียนแหล่งกำเนิดที่ได้รับการคุ้มครอง (protected designation of origin) และแหล่งกำเนิดที่ได้รับการควบคุม (denominazione di origine controllata) แต่ยังไม่สำเร็จ ปาโอโล เด กัสโตร อดีตรัฐมนตรีว่าการกระทรวงการเกษตรอิตาลี เป็นผู้หนึ่งที่พยายามหาแนวทางปกป้องปาเนตโตเนของอิตาลีจากการแข่งขันที่เพิ่มขึ้นในอเมริกาใต้ และกำลังพิจารณาถึงความเป็นไปได้ในการดำเนินการผ่านองค์การการค้าโลกdate=December 2024

**อ้างอิง**
หมวดหมู่:ของหวานอิตาลี
หมวดหมู่:อาหารคริสต์มาส
หมวดหมู่:ขนมปังหวาน
หมู่เกาะช่องแคบทอร์เรส

หมู่เกาะช่องแคบทอร์เรส (Torres Strait Islands) เป็นกลุ่มเกาะที่ประกอบด้วยเกาะเล็กอย่างน้อย 274 เกาะในช่องแคบทอร์เรส ซึ่งเป็นทางน้ำที่แบ่ง คาบสมุทรเคปยอร์กทางตอนเหนือสุดของทวีปออสเตรเลียกับเกาะนิวกินี ครอบคลุมพื้นที่ประมาณ abbr=on กิโลเมตร แต่พื้นที่ทั้งหมดมี abbr=on   .
หมู่เกาะนี้มีชนพื้นเมืองชาวช่องแคบทอร์เรสอาศัยอยู่ เจมส์ คุกอ้างสิทธิ์ในอำนาจอธิปไตยของอังกฤษเหนือพื้นที่ทางตะวันออกของออสเตรเลียเป็นครั้งแรกที่เกาะพอสเซสชัน ใน ค.ศ. 1770 แต่การบริหารของอังกฤษเริ่มในหมู่เกาะช่องแคบทอร์เรสในปี 1862 ปัจจุบันหมู่เกาะเหล่านี้ส่วนใหญ่เป็นส่วนหนึ่งของควีนส์แลนด์ซึ่งเป็นรัฐหนึ่งในเครือรัฐออสเตรเลีย แต่ได้รับการบริหารโดยหน่วยงานภูมิภาคช่องแคบทอร์เรส (Torres Strait Regional Authority) ซึ่งเป็นหน่วยงานตามกฎหมายของรัฐบาลกลางออสเตรเลีย มีเกาะไม่กี่เกาะที่อยู่ใกล้กับชายฝั่งของแผ่นดินใหญ่ของนิวกินี อยู่ใน จังหวัดตะวันตกของปาปัวนิวกินี โดยเกาะที่สำคัญที่สุดคือ เกาะดารูซึ่งมีเมืองหลักคือ ดารู

**อ้างอิง**
หมวดหมู่:เมลานีเชีย
หมวดหมู่:เกาะในประเทศออสเตรเลีย
กลุ่มเกาะลุยซีอาด

กลุ่มเกาะลุยซีอาด (Louisiade Archipelago) ประกอบด้วยเกาะภูเขาไฟขนาดใหญ่ 10 เกาะซึ่งมักมีแนวปะการังอยู่โดยรอบ และเกาะปะการังขนาดเล็กอีก 90 เกาะในประเทศปาปัวนิวกินี
กลุ่มเกาะตั้งอยู่ห่าง 200 กิโลเมตร ทางตะวันออกเฉียงใต้ของเกาะนิวกินี ทอดยาวกว่า mi และแผ่ขยายไปทั่วพื้นที่มหาสมุทร mi2 ระหว่างทะเลโซโลมอน ทางเหนือและทะเลคอรัล ทางทิศใต้ พื้นที่รวมของเกาะมีประมาณ mi2 
มีเกาะโรไกอา (Rogeia) ซามาไร และซาริบา ตั้งอยู่ใกล้กับเกาะนิวกินีมากที่สุด ในขณะที่เกาะมีซีมา วานาติไน และเกาะรอสเซล ตั้งอยู่ทางทิศตะวันออกมากกว่า

**อ้างอิง**
หมวดหมู่:ภูเขาไฟในประเทศปาปัวนิวกินี
หมวดหมู่:กลุ่มเกาะในมหาสมุทรแปซิฟิก
หมวดหมู่:Coordinates on Wikidata
หมวดหมู่:เกาะในประเทศปาปัวนิวกินี
หมวดหมู่:ศิลปินจากจังหวัดภูเก็ต

หมวดหมู่:บุคคลจากจังหวัดภูเก็ตแบ่งตามอาชีพ
หมวดหมู่:วัฒนธรรมของจังหวัดภูเก็ต
ภูเก็ต
หมวดหมู่:ศิลปินจากจังหวัดพัทลุง

หมวดหมู่:บุคคลจากจังหวัดพัทลุงแบ่งตามอาชีพ
หมวดหมู่:วัฒนธรรมของจังหวัดพัทลุง
พัทลุง
หมวดหมู่:นักการเมืองจากจังหวัดภูเก็ต

นักการเมืองผู้เกิดหรือมีถิ่นพำนักในจังหวัดภูเก็ต สำหรับนักการเมืองผู้ดำรงตำแหน่งทางการเมืองในจังหวัดภูเก็ต เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดภูเก็ต ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดภูเก็ต
ภูเก็ต
อ่าวตรีเยสเต

อ่าวตรีเยสเต (Golfo di Trieste; Tržaški zaliv; Tršćanski zaljev) เป็นอ่าวตื้นในทะเลเอเดรียติก อยู่ส่วนเหนือสุดของทะเลเอเดรียติก เป็นส่วนหนึ่งของอ่าวเวนิส อ่าวอยู่ในพื้นที่ของประเทศอิตาลี สโลวีเนีย และโครเอเชีย อ่าวตั้งอยู่ทางตอนใต้ติดกับคาบสมุทรอิสเตรีย ซึ่งเป็นคาบสมุทรที่ใหญ่ที่สุดในทะเลเอเดรียติก โดยมีพรมแดนระหว่างโครเอเชียกับสโลวีเนีย น่านน้ำสโลวีเนียทั้งหมดเป็นส่วนหนึ่งของอ่าวตรีเยสเต
ตรีเยสเต
หมวดหมู่:นักธุรกิจจากจังหวัดภูเก็ต

นักธุรกิจผู้เกิดในจังหวัดภูเก็ต หรือดำเนินธุรกิจในจังหวัดภูเก็ต
ธุรกิจ
หมวดหมู่:เศรษฐกิจของจังหวัดภูเก็ต
ภูเก็ต
หมวดหมู่:นักการเมืองจากจังหวัดกระบี่

นักการเมืองผู้เกิดหรือมีถิ่นพำนักในจังหวัดกระบี่ สำหรับนักการเมืองผู้ดำรงตำแหน่งทางการเมืองในจังหวัดกระบี่ เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดกระบี่ ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดกระบี่
กระบี่
มอดูล:Location map/data/Australia Tasmania

return {
	name = 'Tasmania',
	top = -39.0,
	bottom = -44.0,
	left = 143.5,
	right = 149.0,
	image = 'Australia Tasmania location map.svg',
	image1 = 'Relief Map of Tasmania.png',
	image2 = 'Australia Tasmania location map blank.svg'
}
หมวดหมู่:นักการเมืองจากจังหวัดนครศรีธรรมราช

นักการเมืองผู้เกิดหรือมีถิ่นพำนักในจังหวัดนครศรีธรรมราช สำหรับนักการเมืองผู้ดำรงตำแหน่งทางการเมืองในจังหวัดนครศรีธรรมราช เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดนครศรีธรรมราช ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดนครศรีธรรมราช
นครศรีธรรมราช
หมวดหมู่:ผู้ให้ความบันเทิงจากจังหวัดนครศรีธรรมราช

หมวดหมู่:บุคคลจากจังหวัดนครศรีธรรมราชแบ่งตามอาชีพ
นครศรีธรรมราช
หมวดหมู่:ศิลปินจากจังหวัดนครศรีธรรมราช

หมวดหมู่:บุคคลจากจังหวัดนครศรีธรรมราชแบ่งตามอาชีพ
หมวดหมู่:วัฒนธรรมของจังหวัดนครศรีธรรมราช
นครศรีธรรมราช
อุทยานแห่งชาติทิวเขาบรรทัดกลาง

อุทยานแห่งชาติทิวเขาบรรทัดกลาง หรือ อุทยานแห่งชาติทิวเขาพนมกระวานกลาง (ឧទ្យានជាតិជួរភ្នំក្រវាញកណ្តាល) เป็นพื้นที่คุ้มครองในบริเวณตอนกลางทิวเขาบรรทัดของกัมพูชา ครอบคลุมพื้นที่ abbr=off ก่อตั้งขึ้นใน พ.ศ. 2542 โดยเป็นป่าคุ้มครองภายใต้การจัดการของสำนักงานป่าไม้ และใน พ.ศ. 2559 กระทรวงสิ่งแวดล้อมเข้ามารับผิดชอบ
อุทยานแห่งชาติทิวเขาบรรทัดกลางครอบคลุมพื้นที่ 3 จังหวัด และมีเขตรักษาพันธุ์สัตว์ป่าพนมอาออรัลและเขตรักษาพันธุ์สัตว์ป่าพนมซำเก๊าะอยู่ทางทิศตะวันออกและทิศตะวันตกตามลำดับ

**อ้างอิง**

**แหล่งข้อมูลอื่น**
 title=Important Bird Areas factsheet: Central Cardamoms-  Cambodia’s Central Cardamom Mountains National Park
หมวดหมู่:ภูมิศาสตร์ของจังหวัดเกาะกง
หมวดหมู่:ภูมิศาสตร์ของจังหวัดโพธิสัตว์
หมวดหมู่:พื้นที่คุ้มครองในประเทศกัมพูชา
หมวดหมู่:ทิวเขาบรรทัด
หมวดหมู่:ภูมิศาสตร์ของจังหวัดกำปงสปือ
หมวดหมู่:ป่าในประเทศกัมพูชา
Estola cerdai

Estola cerdai เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2009 ถือเป็นแมลงที่เป็นที่รู้จักจากเฟรนช์เกียนา

**อ้างอิง==
Estola cayennensis

Estola cayennensis เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเฟรนช์เกียนา

**อ้างอิง==
อุทยานแห่งชาติทางทะเลเกาะรง

ชายฝั่งตะวันตกของเกาะรงซันเลิม
อุทยานแห่งชาติทางทะเลเกาะรง (ឧទ្យានជាតិសមុទ្រកោះរ៉ុង) เป็นอุทยานแห่งชาติในจังหวัดพระสีหนุ ประเทศกัมพูชา ก่อตั้งขึ้นเมื่อเดือนกุมภาพันธ์ พ.ศ. 2561 เป็นอุทยานแห่งชาติทางทะเลแห่งแรกของประเทศ ครอบคลุมพื้นที่ทั้งทางบกและทางน้ำ 7 เกาะในหมู่เกาะรง ได้แก่ เกาะรง เกาะรงซันเลิม เกาะอูน เกาะซองซา เกาะตาเตียม เกาะทัช เกาะมานัวคราว และเกาะมานัวคนอง กระทรวงสิ่งแวดล้อมเป็นหน่วยงานกำกับดูแลที่รับผิดชอบ

**พื้นที่สำคัญเพื่อการอนุรักษ์นก**
เบิร์ดไลฟ์อินเตอร์เนชันแนล (BirdLife International) ได้กำหนดให้หมู่เกาะแห่งนี้เป็นพื้นที่สำคัญเพื่อการอนุรักษ์นก (IBA) เนื่องจากเป็นแหล่งที่อยู่อาศัยของนกหัวโตมลายูจำนวนมาก

**อ้างอิง**
เกาะรง
หมวดหมู่:พื้นที่สำคัญเพื่อการอนุรักษ์นกในประเทศกัมพูชา
หมวดหมู่:ก่อตั้งในประเทศกัมพูชาในปี พ.ศ. 2561
หมวดหมู่:อุทยานทางทะเล
หมวดหมู่:จังหวัดพระสีหนุ
หมวดหมู่:สถานที่ท่องเที่ยวในประเทศกัมพูชา
หมวดหมู่:พื้นที่คุ้มครองที่ก่อตั้งในปี พ.ศ. 2561
ลัทธิบูชาบุคคลของเหมา เจ๋อตง

เหมา เจ๋อตงต่อหน้าฝูงชนจำนวนมาก
ลัทธิบูชาบุคคลของเหมา เจ๋อตง เป็นส่วนสำคัญในการปกครองของประธานเหมา เจ๋อตงเหนือสาธารณรัฐประชาชนจีนตั้งแต่ก่อตั้งประเทศใน ค.ศ. 1949 กระทั่งถึงแก่อสัญกรรมใน ค.ศ. 1976 รัฐบาลได้ใช้สื่อมวลชน การโฆษณาชวนเชื่อ และเทคนิคอื่น ๆ อีกมากมายเพื่อยกระดับสถานะของเหมาให้เป็นผู้นำที่เก่งกาจและไร้ที่ติ ผู้สามารถต่อต้านชาติตะวันตกและนำพาจีนให้เป็นแบบอย่างของลัทธิคอมมิวนิสต์จำเป็นต้องมีการอ้างอิง 
เหมาตระหนักถึงความจำเป็นของลัทธิบูชาบุคคล และกล่าวโทษการล่มสลายของครุชชอฟเกิดจากการขาดลัทธิบูชาบุคคลดังกล่าวการตรวจยืนยันล้มเหลว ในช่วงการปฏิวัติทางวัฒนธรรม ลัทธิบูชาบุคคลของเหมาพุ่งสูงขึ้นอย่างไม่เคยปรากฏมาก่อน เขาใช้ประโยชน์จากมันเพื่อปลุกระดมมวลชนและโจมตีคู่แข่งทางการเมืองของเขา เช่น หลิว เช่าฉี ประธานสาธารณรัฐประชาชนจีนในขณะนั้น ใบหน้าของเหมาถูกตีพิมพ์บนหน้าหนึ่งของหนังสือพิมพ์เหรินหมินรื่อเป้าอย่างสม่ำเสมอ พร้อมกับคอลัมน์คติพจน์ของเขาที่ตีพิมพ์ทุกวัน สรรนิพนธ์ของเหมา เจ๋อตงถูกตีพิมพ์เผยแพร่ในวงกว้างยิ่งขึ้น จำนวนภาพเหมือนของเหมาที่ผลิตได้ (1.2 พันล้านภาพ) เกินจำนวนประชากรของจีนในขณะนั้น นอกจากนี้ยังมีตราประธานเหมาอีก 4.8 พันล้านดวงที่ถูกผลิตขึ้น พลเมืองจีนทุกคนจะได้รับ หนังสือปกแดงเล่มเล็ก (Little Red Book) ซึ่งเป็นหนังสือที่รวบรวมคติพจน์ของเหมา โดยต้องพกติดตัวไปทุกหนทุกแห่งและนำมาแสดงในทุกกิจกรรมสาธารณะ นอกจากนี้ พลเมืองยังถูกคาดหวังให้อ่านคติพจน์เหล่านั้นจากหนังสือนี้ทุกวัน ทว่าในช่วงคริสต์ทศวรรษ 1970 เหมาได้วิพากษ์วิจารณ์ผู้อื่นว่านับถือลัทธิบูชาบุคคลของตนมากเกินไป
หลังการปฏิวัติทางวัฒนธรรมสิ้นสุดลง เติ้ง เสี่ยวผิง และคณะได้ริเริ่มโครงการ "ปัวล่วนฝ่านเจิ้ง" ซึ่งทำให้การปฏิวัติทางวัฒนธรรมเป็นโมฆะและยกเลิก (รวมถึงห้าม) การสร้างลัทธิบูชาบุคคล

**อ้างอิง**
หมวดหมู่:ประวัติศาสตร์จีน
เหมา เจ๋อตง
หมวดหมู่:เหมา เจ๋อตง
แม่แบบ:นิทาน

}}|left|right}}:1px solid DarkGray; background:white"
 
นิทาน 12 (ปฏิจจสมุปบาท):
 
อวิชชา
↓
สังขาร
↓
วิญญาณ
↓
นามรูป
↓
อายตนะ
↓
ผัสสะ
↓
เวทนา
↓
ตัณหา
↓
อุปาทาน
↓
ภพ
↓
ชาติ
↓
ชรามรณะ
เซเรกุนดา

เซเรกุนดา (Serekunda หรือ Serrekunda) เป็นศูนย์กลางเมืองที่ใหญ่ที่สุดในประเทศแกมเบีย ตั้งอยู่ใกล้ชายฝั่งมหาสมุทรแอตแลนติก ริมแม่น้ำแกมเบีย ใกล้กับเมืองหลวง บันจูล เซเรกุนดาและบันจูลก่อตัวเป็นเขตเมืองที่เรียกว่าคอมโบส โดยมีประชากรประมาณครึ่งหนึ่งของแกมเบีย
ตลาดเซเรกุนดาเป็นตลาดที่ใหญ่ที่สุดในประเทศ ตามแนวชายฝั่ง เซเนแกมเบียสตริปเป็นสถานที่ยอดนิยมสำหรับนักท่องเที่ยวชาวต่างชาติ รวมถึงนักท่องเที่ยวทางเพศด้วย มวยปล้ำแกมเบียและฟุตบอลเป็นกีฬายอดนิยม
หมวดหมู่:เมืองในประเทศแกมเบีย
หมวดหมู่:นักธุรกิจจากจังหวัดนครศรีธรรมราช

นักธุรกิจผู้เกิดในจังหวัดนครศรีธรรมราช หรือดำเนินธุรกิจในจังหวัดนครศรีธรรมราช
ธุรกิจ
หมวดหมู่:เศรษฐกิจของจังหวัดนครศรีธรรมราช
นครศรีธรรมราช
กอญากอเรฟนิตซา

กอญากอเรฟนิตซา (Горња Горевница) เป็นหมู่บ้านในเทศบาลชาชัก ประเทศเซอร์เบีย จากสำมะโน ค.ศ. 2011 หมู่บ้านนี้มีประชากร 1,299 คน

**อ้างอิง==
อาเตนิตซา

อาเตนิตซา (Атеница) เป็นหมู่บ้านในเทศบาลชาชัก ประเทศเซอร์เบีย จากสำมะโน ค.ศ. 2011 หมู่บ้านนี้มีประชากร 558 คน

**อ้างอิง==
แม่น้ำแกมเบีย

แม่น้ำแกมเบีย (Gambia River) เดิมเรียกว่า แม่น้ำแกมบรา (River Gambra) เป็นแม่น้ำสายสำคัญในแอฟริกาตะวันตก มีความยาว mi ไหลจากที่ราบสูงฟูตาจัลลอน (Fouta Djallon) ทางตอนเหนือของประเทศกินี ไปทางตะวันตกผ่านเซเนกัลและแกมเบีย จนออกมหาสมุทรแอตแลนติกที่เมืองบันจูล แม่น้ำสามารถเดินเรือได้ประมาณครึ่งหนึ่งของความยาวแม่น้ำ
แม่น้ำสายนี้มีความเกี่ยวข้องอย่างมากกับประเทศแกมเบีย ซึ่งเป็นประเทศที่เล็กที่สุดในแอฟริกาผืนแผ่นดินใหญ่ ซึ่งครอบคลุมพื้นที่ครึ่งหนึ่งของแม่น้ำตอนล่างและสองฝั่งของแม่น้ำ

**ระเบียงภาพ**
File:Map of the River Gambra (now the Gambia) 1732.JPG|Map of the River Gambra (now the Gambia) 1732
File:Gambia satellite fires.jpeg|The western portion of the Gambia River, seen from space. The line shows the border of The Gambia.
File:RiverGambia_Janjanbureh_20190122_Upstream.jpg|Upstream view of the river, near Janjanbureh Island
File:RiverGambia_Janjanbureh_20190122_Riverbank.jpg|Bank of the river, near Janjanbureh
File:RiverGambia_Janjanbureh_20190122_Ferry.jpg|Ferry crossing of the river, at Janjanbureh

**อ้างอิง**
หมวดหมู่:แม่น้ำนานาชาติในทวีปแอฟริกา
หมวดหมู่:แม่น้ำในประเทศแกมเบีย
หมวดหมู่:แม่น้ำในประเทศกินี
หมวดหมู่:แม่น้ำในประเทศเซเนกัล
สรรนิพนธ์ของเหมา เจ๋อตง

สรรนิพนธ์ของเหมา เจ๋อตง (p=Máozédōng Xuǎnjí) เป็นชุดหนังสือรวมผลงานเขียนของเหมา เจ๋อตงจำนวน 5 เล่มตั้งแต่ ค.ศ. 1926 ถึง 1957 คอลเลกชันนี้ได้รับการตีพิมพ์ครั้งแรกโดยสำนักพิมพ์ประชาชนใน ค.ศ. 1951 และต่อมาได้รับการแปลเป็นภาษาอังกฤษโดยสำนักพิมพ์ภาษาต่างประเทศซึ่งเป็นรัฐวิสาหกิจ เล่มที่ห้า ซึ่งรวบรวมผลงานของเหมาตั้งแต่ ค.ศ. 1949 ถึง 1957 ได้รับการตีพิมพ์เผยแพร่ในสมัยของฮฺว่า กั๋วเฟิง แต่ต่อมาถูกยกเลิกจำหน่ายเนื่องจากมีการมองว่ามีข้อผิดพลาดทางอุดมการณ์ ยังไม่เคยการตีพิมพ์ "สรรพนิพนธ์ของเหมา เจ๋อตง" (Complete Works of Mao Zedong) ที่รวบรวมสิ่งพิมพ์ทั้งหมดที่ทราบกันว่าเป็นของเขา สรรนิพนธ์ของเหมาจำนวนหนึ่งได้รับการเผยแพร่โดยไม่ได้รับอนุญาต เช่น เล่มที่ 6–9 ซึ่งได้รับการตีพิมพ์ในอินเดียโดยพรรคคอมมิวนิสต์อินเดีย (ลัทธิเหมา)
ในช่วงสิบปีของการปฏิวัติทางวัฒนธรรม (ค.ศ. 1966–1976) สำนักพิมพ์ประชาชนได้ตีพิมพ์สรรนิพนธ์ของเหมา เจ๋อตง (เล่มที่ 1–4) ออกมาทั้งหมด 870 ฉบับที่แตกต่างกัน โดยมีจำนวนหนังสือปกอ่อนรวมทั้งสิ้น 325 ล้านเล่ม และหนังสือปกแข็ง 2.55 ล้านเล่มในฉบับภาษาจีน สรรนิพนธ์ยังได้รับการแปลเป็นภาษาต่างประเทศอีก 14 ภาษา

**อ้างอิง**
หมวดหมู่:เหมา เจ๋อตง
หมวดหมู่:นักการเมืองจากจังหวัดตรัง

นักการเมืองผู้เกิดหรือมีถิ่นพำนักในจังหวัดตรัง สำหรับนักการเมืองผู้ดำรงตำแหน่งทางการเมืองในจังหวัดตรัง เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดตรัง ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดตรัง
ตรัง
หมวดหมู่:โลกาภิวัตน์ทางวัฒนธรรม

หมวดหมู่:ภูมิศาสตร์วัฒนธรรม
วัฒนธรรม
หมวดหมู่:การแลกเปลี่ยนวัฒนธรรม
หมวดหมู่:การกลืนกลายทางวัฒนธรรม